Premierul a fost întrebat joi despre cererea Comisiei Europene care privește jalonul 206 din PNRR, cu privire la impozitarea microîntreprinderilor.
"Toate aceste lucruri sunt trecute în PNRR nu de către Marcel Ciolacu, sunt trecute de către domnul prim-ministru Cîțu și cu domnul Ghinea, dânșii au semnat aceste lucruri în PNRR.
Că au uitat să vă anunțe și pe dumneavoastră, fiindcă erau secrete, ce-au trecut în jalonul 206 asta e cu totul altceva. Sunt într-un dialog cu Comisia și încercăm să găsim soluțiile cele mai bune", a spus Ciolacu.
"Dacă nu ajungem la un acord, România riscă să piardă 500 de milioane pentru neîndeplinirea acestui jalon", a mai precizat premierul. El a anunțat că va avea în următoarea perioadă o discuție cu cei afectați.